《挽黄提举震三章》
宋代·陈著

文弊莫如今，独存师古心。
汲深六经海，茹实百家林。
公有传贤笔，私无谀墓金。
晚年北山北，谁识醒中吟。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。